Taals

Taals (, ), agrāk — Bombons (Bombon), ir aktīvs vulkāns Lusonas salā Filipīnās. Atrodas salas dienvidrietumos, administratīvi ietilpst Batangasas provincē. Taals ir otrs aktīvākais Filipīnu vulkāns, zināmajā vēsturē reģistrēti 38 izvirdumi.

 Ģeogrāfija 
Vulkāns izvietojies Lusonas salas dienvidrietumos  no Sibujanas jūras krasta un  no valsts galvaspilsētas Manilas. Vulkāna kalderā, kas izveidojusies gigantiskā izvirdumā pirms 140—538 tūkstošiem gadu, izveidojies Taala ezers. Ezera vidū atrodas  liela sala, kas ir faktiskais vulkāna krāteris. Salas vidū atrodas  liels ezers, kas tagadējā formā izveidojies pēc 1911. gada izvirduma. Pati sala sastāv no vismaz 47 savstarpēji pārklājošiem vulkāna konusiem un krāteriem. 26 no tiem klasificēti kā tufa (pelnu) konusi, 5 — freatomagmatiski izdedžu konusi, bet 4 — māri. Vairāki izvirdumu centri mūsdienās atrodas zem ezera ūdens.Global Volcanism Program. Smithsonian Institution. Taal

 Izvirdumi 
Kopš spāņu kolonizatoru ierašanās Filipīnās ir reģistrēti vismaz 38 (pēc citiem datiem — 54) Taala vulkāna izvirdumi. Pirmais no tiem aprakstīts 1572. gadā, kad ezera krastā tagadējās Sannikolasas vietā dibināja Taalas pilsētu. Dažādos laikos izvirdumi notikuši gan no galvenā krātera, ko aizpilda ezers salas vidū, gan arī no citiem krāteriem visapkārt Vulkāna salai.

Viens no postošākajiem vulkāna izvirdumiem notika 1754. gadā, kas ilga no 15. maija līdz 12. decembrim. Tā rezultātā tika nopostīta Taalas pilsētiņa, kas tolaik bija provinces centrs, kā arī ar izmešiem nosprostoja ezera caurteku ar jūru, izraisot tā līmeņa celšanos par 5 metriem.

1808. gadā notika nākamais ievērojamais izvirdums, kā rezultātā vulkāna apkārtni pārklāja ar līdz  biezu pelnu kārtu un ievērojami mainījās galvenā krātera konfigurācija. Lai arī vulkānā pastāvīgi tika novēroti nelieli izvirdumi un cita aktivitāte, nākamais postošais izvirdums notika 1911. gada janvārī, kad pelni noklāja ap  lielu teritoriju, bet ievērojami postījumi bija  platībā. Izvirduma rezultātā reģistrēti ap 1100 bojāgājušo, bet tiek lēsts, ka to reālais skaits bijis ievērojami lielāks. Upuru pēcnāves ekspertīze liecināja, ka praktiski visi miruši no applaucēšanās ar karstu tvaiku un/vai karstiem dubļiem.

Ievērojam vulkāna aktivitāte bija vērojama arī laika posmā no 1965. līdz 1977. gadam, kad aktīvs bija Tabaro krāteris salas dienviddaļā. Lielākā daļa izvirdumu bija freatomagmatiski, magmai mijiedarbojoties ar ezera ūdeni un izraisot sprādzienus. Nesenākais vulkāna izvirdums (2023) reģistrēts .TAAL VOLCANO BULLETIN 01 April 2022 8:00 AM

 Atsauces 

 Ārējās saites 

Kategorija:Filipīnu vulkāni
Kategorija:Aktīvi vulkāni
Kategorija:Batangasa